Решение на Общия съд (седми състав) от 9 февруари 2022 г. — AMVAC Netherlands/Комисия
(Дело T‑317/19)(1)
„Продукти за растителна защита — Активно вещество етопрофос — Неподновяване на одобрението — Регламент (ЕО) № 1107/2009 и Регламент за изпълнение (ЕС) № 844/2012 — Право на защита — Явна грешка в преценката — Правна сигурност — Пропорционалност — Принцип на предпазните мерки“
1.      Селско стопанство — Сближаване на законодателствата — Пускане на пазара на продукти за растителна защита — Регламент № 1107/2009 — Одобрение на активно вещество — Доказателствена тежест върху молителя — Приложимост в рамките на процедура за подновяване на одобрението на активно вещество
(член 4, параграфи 1—3 от Регламент № 1107/2009 на Европейския парламент и на Съвета)
(вж. т. 50 и 51)
2.      Актове на институциите — Регламент за изпълнение, с който не се подновява одобрението на активното вещество етопрофос — Акт с общо приложение — Право на участие на засегнатите лица — Липса — Право на изслушване — Обхват
(член 41 от Хартата на основните права на Европейския съюз; Регламент № 1107/2009 на Европейския парламент и на Съвета; Регламент № 844/2012 на Комисията)
(вж. т. 57—60)
3.      Право на Европейския съюз — Принципи — Правна сигурност — Обхват — Критерии за преценка и управление на риска от активно вещество, обвързани със ситуацията към датата на искането за одобрение — Изключване
(член 15, параграф 2 от Регламент № 1107/2009 на Европейския парламент и на Съвета; съображение 8, член 2, параграф 2 и член 7 от Регламент № 844/2012 на Комисията)
(вж. т. 84—87)
4.      Селско стопанство — Сближаване на законодателствата — Пускане на пазара на продукти за растителна защита — Регламент № 1107/2009 — Подновяване на одобрението — Изпълнение на процедурата по подновяване — Задължение на Комисията да се съобрази с изводите на държавата членка докладчик — Липса
(Регламент № 1107/2009 на Европейския парламент и на Съвета; член 14, параграф 1 от Регламент № 844/2012 на Комисията)
(вж. т. 161)
5.      Селско стопанство — Сближаване на законодателствата — Пускане на пазара на продукти за растителна защита — Регламент № 1107/2009 — Прилагане на принципа на предпазните мерки — Обхват — Подновяване на одобрението — Включване — Съдебен контрол — Граници — Явна грешка в преценката
(член 9 ДФЕС и член 168, параграф 1 ДФЕС; член 35 от Хартата на основните права на Европейския съюз; съображение 8, член 1, параграф 2 и член 4 от Регламент № 1107/2009 на Европейския парламент и на Съвета)
(вж. т. 203—208, 214, 217, 218 и 230)
6.      Право на Европейския съюз — Принципи — Принцип на предпазните мерки — Обхват — Насоки за прилагането на принципа — Условия и ред за извършване на преценката на ползите и разходите при предприемане или непредприемане на действия
(член 191, параграф 2 ДФЕС; точка 6.3.4 от Известие COM(2000) 1 окончателен на Комисията)
(вж. т. 222, 223 и 231)
Диспозитив
1)
Отхвърля жалбата.
2)
AMVAC Netherlands BV понася направените от него съдебни разноски, както и тези на Европейската комисия в рамките на настоящото производство и на обезпечителното производство.
1 ОВ C 263, 5.8.2019 г.